== Den italienske renæssancehave ==
[[Fil:Dupérac, Étienne - Gardens at Villa d'Este - 1560-1575.jpg|thumb|Haverne ved [[Villa d'Este]] i [[Tivoli (Italien)|Tivoli]] øst for Rom. 1560-1575]]
Mens Nordeuropa og Norden især i det
væsentlige nøjedes med [[middelalderen]]s fattige
traditioner lige op til [[Frederik 2.]]s tid,
oparbejdedes imidlertid i Italien gennem en udvikling,
der strakte sig fra begyndelsen af 1300-tallet til op
midt i 1600-tallet, det højdemål af havekultur,
som den italienske renæssancehave
betegner. På næsten bar bund med kun ringe
støtte i den forhåndenværende
middelaldertradition udviklede denne italienske havekunst sig
fra naiv primitivitet op til en stolt, bevidst og
fuldendt kunstart. De første italienske
renæssancehaver var enkle, yndefulde og lidet
sammensatte, helst anlagt i ét plan, og hvis i flere, da
uden aksefast forbindelse.
Kunsthistorie